laion/Wikipedia-Exotic huggingface dataset:
থেলমা রিটার

থেলমা রিটার (ইংরেজি: Thelma Ritter; জন্ম: ১৪ ফেব্রুয়ারি ১৯০২ - ৫ ফেব্রুয়ারি ১৯৬৯) ছিলেন একজন মার্কিন অভিনেত্রী। তিনি শ্রমিক-শ্রেণির চরিত্রে তার হাস্যরসাত্মক চরিত্র এবং তার বলিষ্ঠ নিউ ইয়র্কের উচ্চারণের জন্য সর্বাধিক পরিচিত। তিনি ছয়বার শ্রেষ্ঠ পার্শ্ব অভিনেত্রীর জন্য একাডেমি পুরস্কারের মনোনয়ন লাভ করেছেন, যা এই বিভাগে সর্বাধিক মনোনয়নের রেকর্ড। গ্লেন ক্লোজ শ্রেষ্ঠ অভিনেত্রী ও পার্শ্ব অভিনেত্রী বিভাগে ৭টি মনোনয়ন নিয়ে তার থেকে এগিয়ে যাওয়া একমাত্র অভিনেত্রী। তার অস্কার মনোনীত চলচ্চিত্রসমূহ হল অল অ্যাবাউট ইভ (১৯৫০), দ্য মেটিং সিজন (১৯৫১), উইথ আ সং ইন মাই হার্ট (১৯৫২), পিকআপ অন সাউথ স্ট্রিট (১৯৫৩), পিলো টক (১৯৫৯), বার্ডম্যান অব আলকাট্রেজ (১৯৬২)। তার অভিনীত সর্বশেষ চলচ্চিত্র হল হোয়াট্‌স সো ব্যাড অ্যাবাউট ফিলিং গুড? (১৯৬৮)। মঞ্চে তিনি নিউ গার্ল ইন টাউন নাটকে অভিনয়ের জন্য ১৯৫৮ সালে শ্রেষ্ঠ অভিনেত্রী বিভাগে টনি পুরস্কার অর্জন করেন এবং টেলিভিশনে গুডইয়ার টেলিভিশন প্লেহাউজ-এ অভিনয় করে ১৯৫৫ সালে একটি প্রাইমটাইম এমি পুরস্কারের মনোনয়ন লাভ করেন। রিটার ১৯০২ সালের ১৪ই ফেব্রুয়ারি নিউ ইয়র্ক সিটির ব্রুকলিনে জন্মগ্রহণ করেন। তার পিতা চার্লস রিটার ও মাতা লুসি রিটার। তিনি তার পিতামাতার প্রথম সন্তান। ১৯০৫ সালের নিউ ইয়র্ক রাজ্যের জনশুমারি অনুযায়ী রিটারের জন্মের সময় তার পিতা একজন বইয়ের দোকানদার ছিলেন। রিটার কিশোর বয়সে তার অভিনয় জীবন শুরু করেন, তিনি হাই স্কুলের নাটকে ও স্টক কোম্পানিতে অভিনয় করতেন। পরবর্তী কালে তিনি আমেরিকান একাডেমি অব ড্রামাটিক আর্টস থেকে প্রাতিষ্ঠানিক শিক্ষা অর্জন করেন। রিটার ১৯২৭ সালে অভিনেতা জোসেফ মোরানের সাথে বিবাহ বন্ধনে আবদ্ধ হন। মোরান ১৯৩০-এর দশকের মাঝামাঝি সময়ে তার পেশা পরিবর্তন করেন এবং প্রথমে প্রতিনিধি ও পরে বিজ্ঞাপন নির্বাহী হিসেবে কর্মজীবন শুরু করেন। বিবাহ পরবর্তী সময়ে রিটার মঞ্চে সফল হতে না পেরে অভিনয় থেকে সরে গিয়ে তার দুই সন্তান মনিকা ও জো'কে লালন পালনের দিকে মনযোগী হওয়ার সিদ্ধান্ত নেন। নিসেন, এক্সেল (২০০৭)। Actresses of a Certain Character: Forty Familiar Hollywood Faces from the Thirties to the Fifties (ইংরেজি ভাষায়)। ম্যাকফারল্যান্ড। আইএসবিএন 9780786427468। সংগ্রহের তারিখ ১৪ ফেব্রুয়ারি ২০১৯।  "Tony Awards Winners and Nominees"। টনি পুরস্কার (ইংরেজি ভাষায়)। সংগ্রহের তারিখ ১৪ ফেব্রুয়ারি ২০১৯। [স্থায়ীভাবে অকার্যকর সংযোগ] The New York State Census of 1905", 16th Assembly District, Borough of Brooklyn, Kings County, State of New York, June 1, 1905. Born in 1902 as per Social Security Death Index under the name "Thelma Ritter" ওয়েব্যাক মেশিনে আর্কাইভকৃত ৪ জুন ২০১৩ তারিখে লোবিয়াঙ্কো, লরেইন। "Thelma Ritter Profile"। টার্নার ক্লাসিক মুভিজ। টাইম ওয়ার্নার কোম্পানি। সংগ্রহের তারিখ ১৪ ফেব্রুয়ারি ২০১৯।  উইকিমিডিয়া কমন্সে থেলমা রিটার সংক্রান্ত মিডিয়া রয়েছে। ইন্টারনেট ব্রডওয়ে ডেটাবেজে থেলমা রিটার (ইংরেজি) ইন্টারনেট মুভি ডেটাবেজে থেলমা রিটার  (ইংরেজি) টার্নার ক্লাসিক মুভিজ ডেটাবেজে থেলমা রিটার (ইংরেজি) রটেন টম্যাটোসে থেলমা রিটার (ইংরেজি) ফাইন্ড এ গ্রেইভে থেলমা রিটার (ইংরেজি)
স্বৈরাচার প্রতিরোধ দিবস

স্বৈরাচার প্রতিরোধ দিবস বাংলাদেশে ১৪ ফেব্রুয়ারি তারিখে পালিত হওয়া একটি দিবস। ১৯৮২ সালে বাংলাদেশের তৎকালীন স্বৈরশাসক হুসেইন মুহাম্মদ এরশাদ সরকার একটি শিক্ষানীতি প্রণয়ন করে যার পরিপ্রেক্ষিতে ১৯৮৩ সালের ১৪ই ফেব্রুয়ারি তারিখে উক্ত শিক্ষানীতির বিরুদ্ধে শিক্ষার্থীরা প্রতিবাদ ও বাংলাদেশ সচিবালয়ে স্বারকলিপি প্রদান করার কর্মসূচী গ্রহণ করে। প্রতিবাদ সমাবেশে পুলিশ গুলি চালায় এবং বেশ কিছু হতাহতের ঘটনা ঘটে। তখন থেকে দিনটিকে স্বৈরাচার প্রতিরোধ দিবস হিসেবে পালন করা শুরু হয়। বাংলাদেশ সেনাবাহিনীর তৎকালীন প্রধান হুসেইন মুহাম্মদ এরশাদ ১৯৮২ সালের ২৪ মার্চ রাষ্ট্রপতি আবদুস সাত্তারের নির্বাচিত সরকারকে উৎখাত করে রাষ্ট্র ক্ষমতা দখল করে এবং বাংলাদেশের সংবিধান রহিত করে সাত্তারের জাতীয় সংসদ ও মন্ত্রিসভা বাতিল ঘোষণা করেন। একইসাথে তিনি নিজেকে সশস্ত্র বাহিনীর সর্বাধিনায়ক ঘোষণা করে সামরিক আইনে জারিকৃত সব বিধিবিধান ও আদেশকে দেশের সর্বোচ্চ আইন হিসেবে ঘোষণা করেন। একই বছর এরশাদের শিক্ষামন্ত্রী ড.মজিদ খান একটি শিক্ষানীতি প্রণয়ন করেন। সেখানে প্রথম শ্রেণী থেকেই আরবি ও দ্বিতীয় শ্রেণী থেকে ইংরেজি শিক্ষা বাধ্যতামূলক করা হয়। উচ্চশিক্ষা অর্জনের জন্য মাপকাঠি করা হয় মেধা অথবা পঞ্চাশ শতাংশ ব্যয়ভার বহনের ক্ষমতা। এটি নিয়ে শিক্ষার্থীদের মধ্যে অসন্তোষ দেখা দেয় এবং তারা ১৭ সেপ্টেম্বর থেকে এর বিরুদ্ধে বিক্ষোভ ও আন্দোলন শুরু করেন। শিক্ষার্থীদের তিনটি দাবি ছিল, মজিদ খানের গণবিরোধী শিক্ষানীতি বাতিল, সব ছাত্র ও রাজবন্দির নিঃশর্ত মুক্তিদান, সামরিক শাসন প্রত্যাহার করে গণতান্ত্রিক অধিকার পুনঃপ্রতিষ্ঠা করা। এরই ধারাবাহিকতায় ১৯৮৩ সালের ১৪ ফেব্রুয়ারি শিক্ষার্থীরা ঢাকা বিশ্ববিদ্যালয়ের বটতলায় মিলিত হন এবং বাংলাদেশ সচিবালয় অভিমুখে যাত্রা শুরু করেন। মিছিলে পুলিশ টিয়ার গ্যাস, জলকামান ও গুলি বর্ষণ করে। যার ফলে জাফর, জয়নাল, মোজাম্মেল, আইয়ুব, কাঞ্চন, দিপালীসহ বেশ কিছু শিক্ষার্থী নিহত হন এবং অসংখ্য শিক্ষার্থী আহত ও গ্রেফতারের শিকার হন। আন্দোলনের মুখে পরবর্তীতে শিক্ষানীতিটি স্থগিত করা হয়। নব্বইয়ের স্বৈরাচার বিরোধী আন্দোলন "স্বৈরাচার প্রতিরোধ দিবস পালিত"। প্রথম আলো। সংগ্রহের তারিখ ১৪ ফেব্রুয়ারি ২০১৯।  "স্বৈরাচার প্রতিরোধ দিবসের শপথ হোক পরিপূর্ণ গণতান্ত্রিক ব্যবস্থা কায়েম করা"। চ্যানেল আই। সংগ্রহের তারিখ ১৪ ফেব্রুয়ারি ২০১৯।  "স্বৈরাচার প্রতিরোধ দিবস কি বিস্মৃত?"। এনটিভি। সংগ্রহের তারিখ ১৪ ফেব্রুয়ারি ২০১৯।  "১৪ ফেব্রুয়ারি, স্বৈরাচার প্রতিরোধ দিবস"। অর্থসূচক। ১৪ ফেব্রুয়ারি ২০১৭। সংগ্রহের তারিখ ১৪ ফেব্রুয়ারি ২০১৯।  "'স্বৈরাচার প্রতিরোধ দিবস': কি ঘটেছিল সেদিন"। বিবিসি বাংলা। ১৪ ফেব্রুয়ারি ২০১৭। সংগ্রহের তারিখ ১৪ ফেব্রুয়ারি ২০১৯।  "ঐতিহাসিক 'স্বৈরাচার প্রতিরোধ দিবস' আজ"। সময় নিউজ টিভি। সংগ্রহের তারিখ ১৪ ফেব্রুয়ারি ২০১৯।  "ইতিহাসের পাতায় হারিয়ে যাওয়া স্বৈরাচার প্রতিরোধ দিবস"। বাংলা ট্রিবিউন। ১৬ ফেব্রুয়ারি ২০১৯ তারিখে মূল থেকে আর্কাইভ করা। সংগ্রহের তারিখ ১৪ ফেব্রুয়ারি ২০১৯।  "স্বৈরাচার প্রতিরোধ দিবস"। আরটিভি। সংগ্রহের তারিখ ১৪ ফেব্রুয়ারি ২০১৯।  'স্বৈরাচার প্রতিরোধ দিবস': সেদিন যা ঘটেছিল, বিবিসি ডটকম, ১৪ ফেব্রুয়ারি ২০১৮ "ভালোবাসা দিবসে চাপা পড়ল ছাত্র আন্দোলনে হত্যার সেই ঘটনা"। ইত্তেফাক। সংগ্রহের তারিখ ১৪ ফেব্রুয়ারি ২০১৯।  স্বৈরাচার প্রতিরোধ দিবসে ভালোবাসা, চ্যানেল আই অনলাইন, ১৩ ফেব্রুয়ারি ২০২০ "স্বৈরাচার প্রতিরোধ দিবস যেভাবে ভালোবাসা দিবস হলো"। ঢাকা ট্রিবিউন। ১৪ ফেব্রুয়ারি ২০১৯। ৯ মে ২০২১ তারিখে মূল থেকে আর্কাইভ করা। সংগ্রহের তারিখ ১৪ ফেব্রুয়ারি ২০১৯।
বালাসন নদী

বালাসন নদী পশ্চিমবঙ্গ রাজ্যের উত্তরবঙ্গের দার্জিলিং জেলার গুরুত্বপূর্ণ নদীগুলির একটি৷ বালাসন নদী দার্জিলিং জেলা সদর থেকে ১৮ কিলোমিটার উত্তরে সুকিয়া জোড়পোখরি অঞ্চল থেকে সৃৃষ্ট হয়ে দক্ষিণ ও দক্ষিণ পূর্ব দিকে প্রবাহিত হয়ে উত্তরবঙ্গ সমভূমিতে শিলিগুড়ি শহরের দক্ষিণপ্রান্তে মহানন্দা নদীর সাথে মিলিত হয়েছে৷ নদীটি পোখরিবঙ উপত্যকা, ধোত্রেইয়া, আম্বোটিয়া, বালাসন, নাগরি, মুন্ডাকোটি প্রভৃতি চাবাগান ও সোনাদা টাউন ও শিলিগুড়ি শহরের উপর দিয়ে প্রবাহিত৷ এর দক্ষিণপাড়ে জোড়পোখরি বন্যপ্রাণ অভয়ারণ্যটি অবস্থিত৷ বালাসন নদীর তীরবর্তী আদা, দারুচিনি, কমলালেবু সহ আরো বিভিন্ন স্থানীয় মশলার চাষ ভালো হয়৷
বেবে নানকী

বেবে নানাকি (পাঞ্জাবী: ਬੇਬੇ ਨਾਨਕੀ) (১৪৬৪–১৫১৮), শিখধর্মের প্রতিষ্ঠাতা এবং প্রথম গুরু (শিক্ষক) গুরু নানকের বড় দিদি ছিলেন। বেবে নানাকি শিখধর্মের একটি গুরুত্বপূর্ণ ধর্মীয় চরিত্র, তাকে বলা হয় প্রথম গুরশিখ। তিনি প্রথম তার ভাই এর "আধ্যাত্মিক বিশিষ্টতা" বুঝতে পারেন। বেবে নানাকি ও তার ভাই, মেহতা কালু এবং মাতা ত্রিপ্তার সন্তান। তিনি জন্মেছিলেন লাহোরের কাছে চহল শহরে, (এখনকার কাসুর জেলা)। বেবে নানাকির নামকরণ করেছিলেন তার মাতামহ এবং মাতামহী। নানাকিঁয়া শব্দ, যার অর্থ মায়ের দিকের পিতামাতার ঘর, এই শব্দ থেকে তারা নানাকি নামকরণ করেছিলেন। সম্মানের একটি চিহ্ন হিসাবে বেবে এবং জি তার নামে যোগ করা হয়েছিল। বেবে কথাটি বড় দিদিকে সম্মান জানানোর জন্য বলা হয় এবং সম্মান জানাতে যে কোন মানুষকেই জি বলা হয়। মাত্র ১১ বছর বয়সে বেবে নানাকির বিয়ে দিয়ে দেওয়া হয়। তখনকার দিনে কম বয়সে বিয়ে করা প্রথার মধ্যে পড়ত। বেবে নানাকির তার ভাইয়ের প্রতি একটি অসাধারণ আনুগত্য ছিল। তিনি প্রথম তার ভাইয়ের "আলোকিত আত্মা" চিনতে পারেন। তিনি গুরু নানকের থেকে ৫ বছরের বড় ছিলেন, কিন্তু তিনি ভাইয়ের প্রতি একজন মায়ের একটি ভূমিকা পালন করেন। তিনি তাকে কেবল তাদের পিতার কাছ থেকে রক্ষা করেছেন তাই নয়, তিনি নিঃশর্তভাবে তাকে ভালোবাসতেন। ১৫ বছর বয়সে গুরু নানক দেবকে বেবে নানাকির সাথে বাস করতে পাঠানো হয়েছিল। তার ভেতরে স্বাধীনতার বীজ বপন করার জন্য, তিনি তার জন্য পত্নীর খোঁজ করা শুরু করলেন। তার স্বামীকে নিয়ে, বেবে নানাকি গুরু নানক দেবকে বিবাহ দেবার জন্য একজন মহিলাকে খুঁজে বার করলেন। তার নাম মাতা সুলখনি। যেহেতু বেবে নানাকির নিজের সন্তান ছিল না তিনি তার ভাইয়ের সন্তানদের খুব ভালবাসতেন। তিনি তার ভাইয়ের সন্তান - শ্রী চন্দ এবং লখমি চন্দকে বড় করে তোলেন। বেবে নানাকি গুরু নানক দেবের প্রথম অনুসারী হিসাবে পরিচিত। তিনি চিরতরে তার প্রতি এবং তার কারণের প্রতি নিবেদিত প্রাণ ছিলেন। পাশাপাশি, তিনি গুরু নানক দেবকে, সঙ্গীত ব্যবহার করে ঈশ্বরের প্রতি ভক্তি প্রদর্শন করার অনুপ্রেরণা দেওয়ার জন্য পরিচিত হয়ে আছেন। তিনি বুঝেছিলেন নানক দেবের সংগীত প্রতিভা আছে, তাই তিনি তাকে আরও সাহায্য করার জন্য একটি রবাব কিনে দেন। ১৫১৮ সালে বেবে নানকী মারা যান। তার শেষ ইচ্ছা হিসাবে তিনি চেয়েছিলেন তার ভাই, গুরু নানক দেব, যেন মৃত্যুশয্যায় তার পাশে থাকেন। তিনি যখন শেষ নিঃশ্বাস নিচ্ছেন, তখন তাকে জপজি সাহিব থেকে পাঠ করে শোনানো হয়। "বেবে নানাকি গুরদ্বারা"। ১৭ সেপ্টেম্বর ২০১১ তারিখে মূল থেকে আর্কাইভ করা। সংগ্রহের তারিখ ২০১১-১১-০৯।  "Sikh Women Now"। ২৫ এপ্রিল ২০১২ তারিখে মূল থেকে আর্কাইভ করা। সংগ্রহের তারিখ ৯ নভেম্বর ২০১১।  Singha, H. S. (২০০০)। "Nanaki, Bebe"। The Encyclopedia of Sikhism। Hemkunt Press। আইএসবিএন 9788170103011।
জেএসসিএ আন্তর্জাতিক স্টেডিয়াম কমপ্লেক্স

জেএসসিএ আন্তর্জাতিক স্টেডিয়াম কমপ্লেক্স ঝাড়খণ্ডের রাঁচি-তে নির্মিত বহুমূখী স্টেডিয়াম। এখানে ঝাড়খণ্ডের প্রথম আন্তর্জাতিক মানের ক্রিকেট স্টেডিয়াম নির্মাণ করা হয়। এখনো অব্দি ১টি অএশীয় দেশ ভারতের বিরুদ্ধে এই মাঠে জয় পেয়েছে। নিউজিলান্ড। "সংরক্ষণাগারভুক্ত অনুলিপি"। ২৪ সেপ্টেম্বর ২০১১ তারিখে মূল থেকে আর্কাইভ করা। সংগ্রহের তারিখ ১৪ ফেব্রুয়ারি ২০১৯।
অ্যানাদার ব্রিক ইন দ্য ওয়াল

"অ্যানাদার ব্রিক ইন দ্য ওয়াল" ব্রিটিশ রক ব্যান্ড পিংক ফ্লয়েডের ১৯৭৯ সালের রক অপেরা দ্য ওয়াল অ্যালবামের একটি তিন অংশের কম্পোজিশন, যেটি রচনা করেছেন ব্যান্ডটির বেসবাদক রজার ওয়াটার্স। "অংশ ২", বিদ্যালয়ে কঠোরতার বিরুদ্ধে একটি প্রতিবাদী গান, যেখানে শিশুদের কয়ার বৈশিষ্ট্যায়িত হয়েছে। প্রযোজক বব এজরিনের পরামর্শে, পিংক ফ্লয়েড অ্যালবামে ডিস্কো উপাদান যুক্ত করেছে। অলমিউজিকে অ্যানাদার ব্রিক ইন দ্য ওয়াল অ্যানাদার ব্রিক ইন দ্য ওয়াল - ডিস্কোগ্‌স (প্রকাশের তালিকা) অ্যানাদার ব্রিক ইন দ্য ওয়াল ⚠ "mbid" is missing! মিউজিকব্রেইন্‌জে (প্রকাশের তালিকা) মেট্রোলিরিক্সে গানের লিরিক
অজয় সিংহরায়

অজয় সিংহরায় (জন্ম: ১৯২০ - মৃত্যু: ২০০০) একজন বিখ্যাত বাঙালি আবহসঙ্গীতকার । তিনি বেশকিছু নাটক এবং চলচ্চিত্রের আবহসঙ্গীত দিয়েছেন । অজয় সিংহরায় ঋত্বিক গোষ্ঠীর মাদার, বহুরূপীর বাকি ইতিহাস, ঘরে বাইরে, সত্যজিৎ রায়ের ফটিকচাঁদের আবহসঙ্গীত দিয়েছেন । সঙ্গীত বিষয়ে তার গবেষণা গ্রন্থ মিউজিং অন মিউজিক । তিনি ইনমিউজিকা পত্রিকা সম্পাদনা করেছেন । তিনি ভালো সেতার বাজাতে পারতেন । সংসদ বাঙালি চরিতাভিধান - দ্বিতীয় খণ্ডের সংযোজন - সাহিত্য সংসদ
অবনী মোদী

অবনী মোদী হলেন একজন ভারতীয় মডেল এবং চলচ্চিত্র অভিনেত্রী। "Avani Modi Info"। Avani Modi। ২৫ সেপ্টেম্বর ২০১৫ তারিখে মূল থেকে আর্কাইভ করা। সংগ্রহের তারিখ ২৫ আগস্ট ২০১৫। . উইকিমিডিয়া কমন্সে অবনী মোদী সংক্রান্ত মিডিয়া রয়েছে। ইন্টারনেট মুভি ডেটাবেজে অবনী মোদী (ইংরেজি) বলিউড হাঙ্গামায় অবনী মোদী
আরনল্ড লেইন

"আরনল্ড লেইন" ইংরেজ সঙ্গীতজ্ঞ সিড ব্যারেট রচিত ব্রিটিশ রক ব্যান্ড পিংক ফ্লয়েডের একটি দ্বৈত একক গান যেটি ১০ মার্চ ১৯৬৭ সালে প্রকাশিত হয়েছিল। সমস্ত ট্র্যাক সিড ব্যারেট কর্তৃক রচিত, শুধুমাত্র ইন্টারস্টেলার ওভারড্রাইভ ব্যতীত, যেটি যৌথভাবে রচনা করেছেন সিড ব্যারেট, রজার ওয়াটার্স, রিচার্ড রাইট. এবং নিক মেইসন। ১৯৬৭ একক গান "আরনল্ড লেইন" – ২:৫৭ "ক্যান্ডি অ্যান্ড অ্যা কারেন্ট বান" – ২:৩৮ ১৯৬৭ ফরাসি ইপি "আরনল্ড লেইন" - ২:৫৪ "ক্যান্ডি অ্যান্ড অ্যা কারেন্ট বান" - ২:৪৫ "ইন্টারস্টেলার ওভারড্রাইভ" (সম্পাদিত) - ৫:০০ সিড ব্যারেট – ইলাক্ট্রিক গিটার, অ্যাাকোস্টিক গিটার, মূল কণ্ঠ রিচার্ড রাইট – ফারফিসা অর্গান, নেপথ্য কণ্ঠ রজার ওয়াটার্স – বেস গিটার নিক মেইসন – ড্রাম "30 Wild David Bowie Duets and Collaborations > David Gilmour, "Arnold Layne" (2006)"। Rolling Stone। ১১ জানুয়ারি ২০১৬। ১০ ডিসেম্বর ২০১৭ তারিখে মূল থেকে আর্কাইভ করা। সংগ্রহের তারিখ ২৩ জুলাই ২০১৬। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Alan Di Perna; Jeff Kitts; Brad Tolinski (২০০২)। Guitar World Presents Pink Floyd। Hal Leonard Corporation। পৃষ্ঠা 6। আইএসবিএন 978-0-634-03286-8।  Hugh Fielder (২ অক্টোবর ২০১৩)। Pink Floyd: Behind the Wall। MBI Publishing Company। পৃষ্ঠা 26। আইএসবিএন 978-1-937994-25-9।  Unterberger, Richie. অলমিউজিকে আরনল্ড লেইন. Retrieved 27 August 2016. ইন্টারনেট মুভি ডেটাবেজে আরনল্ড লেইন (ইংরেজি) অলমিউজিকে আরনল্ড লেইন আরনল্ড লেইন - ডিস্কোগ্‌স (প্রকাশের তালিকা) "আরনল্ড লেইন" মিউজিকব্রেইন্‌জে (তথ্য ও রেকর্ডিংয়ের তালিকা)
সনম রে

সনম রে একটি ২০১৬ সালের ভারতীয় প্রণয়ধর্মী চলচ্চিত্র। এতে অভিনয় করেছেন উর্বশী রাউটেলা, পুলকিত সম্রাট ও যামী গৌতম। উর্বশী রাউটেলা - পুলকিত সম্রাট - যামী গৌতম - "Sanam Re : Day 2 (1st Saturday) Box Office Collections"।
ঢাকা আহ্‌ছানিয়া মিশন

ঢাকা আহ্ছানিয়া মিশন বাংলাদেশের একটি অলাভজনক সমাজসেবামূলক স্বেচ্ছাসেবী সংগঠন, যেটি ১৯৫৮ সালে প্রতিষ্ঠিত হয়। এই প্রতিষ্ঠানটি মূলত গরিব, বিশেষ করে সুবিধাবঞ্চিত মানুষের দক্ষতা বৃদ্ধির মাধ্যমে দারিদ্র দূরীকরণ এবং আর্থ-সামাজিক উন্নয়নে কাজ করে। সমাজসংস্কারক ও সুফি খান বাহাদুর আহ‌্ছানউল্লা এটি প্রতিষ্ঠা করেন। ঢাকা আহ্‌ছানিয়া মিশন ২০০২ সালে বাংলাদেশ সরকার প্রদত্ত সর্বোচ্চ বেসামরিক সম্মাননা পদক স্বাধীনতা দিবস পুরস্কার লাভ করে। এই মিশনটি ১৯৫৮ সালে খান বাহাদুর আহ‌্ছানউল্লা দ্বারা প্রতিষ্ঠিত হয়। এটি বাংলাদেশের বৃহত্তম এনজিওগুলির মধ্যে একটি এবং এটি ১.৯ মিলিয়ন নারীকে অর্থনৈতিক স্বচ্ছলতা অর্জনে সহায়তা করেছে। মিশন আহসানিয়া মিশন ক্যান্সার ডিটেকশন এবং ট্রিটমেন্ট সেন্টার প্রতিষ্ঠা করে। এটির একটি বিশ্ববিদ্যালয় রয়েছে যার নাম আহছানউল্লা বিজ্ঞান ও প্রযুক্তি বিশ্ববিদ্যালয়, দেশের প্রথম বেসরকারি শিক্ষক কলেজ, খান বাহাদুর আহসানুল্লাহ শিক্ষক প্রশিক্ষণ কলেজ প্রতিষ্ঠা করেন। মিশনটি কারিগরি ও বৃত্তিমূলক শিক্ষা ও প্রশিক্ষণ ইনস্টিটিউট, আহসানুল্লাহ ইনস্টিটিউট অব ইনফরমেশন অ্যান্ড কমিউনিকেশন টেকনোলজি, আহসানউল্লাহ মিশন কলেজ এবং ওয়ার্কিং ট্রেনিং ইন্সটিটিউট ফর ওয়ার্কিং চাইল্ডস প্রতিষ্ঠা করেছিল। এটি হজ ফাইন্যান্স কোম্পানি, বইবাজার, নাগরদোলা, এবং আহসানিয়া-মালয়েশিয়া হজ্জ মিশন সহ বেশ কয়েকটি সামাজিক কল্যাণ সংস্থা পরিচালনা করে। এটি ২০০২সালে স্বাধীনতা দিবস পুরস্কার লাভ করে। ২০১৪ সালে আহসানিয়া মিশন ক্যান্সার এবং জেনারেল হাসপাতাল চালু করে, এটি বাংলাদেশে বৃহত্তম ক্যান্সার হাসপাতাল। এদেশে মানব সেবায় অবদানের জন্য ২০০২ সালে বাংলাদেশ সরকার দেশের সর্বোচ্চ বেসামরিক পুরস্কার হিসাবে পরিচিত স্বাধীনতা পুরস্কারে ভূষিত করে এই সংস্থাকে। খান বাহাদুর আহ‌্ছানউল্লা আহ্ছানউল্লা সায়েন্স অ্যান্ড টেকনোলজি ইউনিভার্সিটি সমাজসেবায় স্বাধীনতা পুরস্কার বিজয়ীদের তালিকা "About Us"। Dhaka Ahsania Mission। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "স্বাধীনতা পুরস্কারপ্রাপ্ত ব্যক্তি/প্রতিষ্ঠানের তালিকা"। মন্ত্রিপরিষদ বিভাগ, গণপ্রজাতন্ত্রী বাংলাদেশ সরকার। সংগ্রহের তারিখ ১০ সেপ্টেম্বর, ২০২১।  এখানে তারিখের মান পরীক্ষা করুন: |সংগ্রহের-তারিখ= (সাহায্য) ঢাকা আহ্‌ছানিয়া মিশন - অফিসিয়াল ওয়েবসাইট।
অর্চনা শর্মা

অর্চনা শর্মা, বা ঐশিকা শর্মা, একজন ভারতীয় অভিনেত্রী এবং মডেল। উনি কলিউড (তামিল), টলিউড (তেলগু) ও মলিউডের (মালায়লম) চলচ্চিত্রে অভিনয় করেন। ২০০৯ সালের তোঝিতে উনি প্রথম অভিনয় করেন। ২০১১ সালের শান্তি আপ্পুরাম নিত্য-তেও উনি কাজ করেন। বর্তমানে আইএসবিআর চেন্নাইতে উনি এমবিএ করছেন। শান্তি আপ্পুরাম নিত্য-তে ওনার আকর্ষণীয় অভিনয়ের জন্য প্রচুর দর্শক ওনার ভক্ত হয়ে পরে। অর্চনার পরিবার বিহারের বাসিন্দা। বেঙ্গালুরুতে ওনার জন্ম হয় এবং চেন্নাই আসবার পূর্বে উনি মুম্বাইতে বসবাস করেন। অভিনেত্রী হওয়ার পূর্বে উনি মডেলিং করতেন। উনি চল্লিশের অধিক বিজ্ঞাপনে কাজ করেছেন, যেমন চেন্নাই এবং কেরালাতে ফ্রান্সিস আলুক্কাস জুয়েলারি এন্ড টেক্সটাইলস্‌, আরএমকেভি, ইউনিভারসেল মোবাইল, সিটি ইউনিয়ন ব্যাংক এবং পিজিয়ন কুকার। অর্চনা মার্শাল আর্টে প্রশিক্ষিত এবং ব্লাক বেল্ট অর্জন করেছেন। উনি একজন প্রশিক্ষিত ভরতনাট্যম শিল্পী। পরিচালক এলাঙ্গো লক্ষণন এর তামিল ছায়াছবি তোঝি তে অর্চনা শর্মা প্রথম অভিনেত্রী রূপে আত্মপ্রকাশ করেন। শান্তি আপ্পুরাম নিত্য চলচ্চিত্রে উনি শারীরিকভাবে আকর্ষণীয় চরিত্রে অভিনয় করেন। পরবর্তীকালে উনি এস. এ. চন্দ্রশেখরের ভেলুতু কাট্টু ও জয় আকাশের অত্তিগাই ছায়াছবিতে অভিনয় করেন। আর. পি. পটনায়িক এর ফ্রেন্ডস বুক চলচ্চিত্রের মাধ্যমে উনি তেলগু সিনেমাতে পা রাখেন।সেকন্ড ইনিংস ওনার প্রথম মালায়লম ছায়াছবি। উনি পার্বতী মারিয়া কলম্বাস নামক একটি চরিত্রে অভিনয় করেন যে মনু মাধব বলে একজনের প্রেমে পড়ে। মনু মাধবের চরিত্রে অভিনয় করেন রাজীব পিল্লাই। পিরমাদেতে একটি গানের দৃশ্যগ্রহণের সময় উনি এবং ওনার সহশিল্পী রাজীব পিল্লাই পাহাড় থেকে প্রায় পড়ে যাচ্ছিলেন। "Ayshickka Sharma | Actress Ayshickka Sharma | RP Patnaik Facebook | Sarathkumar - Interviews"। CineGoer.com। ২০১১-১২-২৫। ২০১৩-০৯-০৮ তারিখে মূল থেকে আর্কাইভ করা। সংগ্রহের তারিখ ২০১৩-০৯-০৮।  "Ayshickka Sharma Interview"। Business of Tollywood। ২০১১-১০-২২। ১ ডিসেম্বর ২০১৩ তারিখে মূল থেকে আর্কাইভ করা। সংগ্রহের তারিখ ২০১৩-০৯-০৮।  "Cinema Plus / Columns : Bihar beauty"। The Hindu। ২০০৯-০৫-২২। ২০০৯-০৫-২৫ তারিখে মূল থেকে আর্কাইভ করা। সংগ্রহের তারিখ ২০১৩-০৯-০৮।  "New songs, new faces"। The Hindu। ২০১০-০৬-০৬। সংগ্রহের তারিখ ২০১৩-০৯-০৮।  s.r. ashok kumar (২০১১-০৭-৩১)। "The end"। The Hindu। সংগ্রহের তারিখ ২০১৩-০৯-০৮।  "Ayshickka to make her M-Town debut - Times Of India"। Articles.timesofindia.indiatimes.com। ২০১৩-০৩-১৭। ২০১৩-০৫-১৯ তারিখে মূল থেকে আর্কাইভ করা। সংগ্রহের তারিখ ২০১৩-০৯-০৮।  Vijay George (২০১৩-০৪-১১)। "Turning a new leaf"। The Hindu। সংগ্রহের তারিখ ২০১৩-০৯-০৮।  "The actual stunts that we do involve more risks - Times Of India"। Articles.timesofindia.indiatimes.com। ২০১৩-০৫-০৩। ২০১৩-০৯-০৮ তারিখে মূল থেকে আর্কাইভ করা। সংগ্রহের তারিখ ২০১৩-০৯-০৮।
কৃষ্ণ কুণ্ডু

কৃষ্ণ কুণ্ডু (জন্ম: ২৩ নভেম্বর ১৯২৩ - মৃত্যূ : ১০ ফেব্রুয়ারি ২০০১) একজন অভিনেতা এবং নাট্যনির্দেশক । তিনি কলকাতার গ্রুপ থিয়েটারের সাথে যুক্ত ছিলেন । কৃষ্ণ কুণ্ডু ম্যাট্রিক ক্লাশে পড়ার সময়ে বিদ্যালয় ত্যাগ করেন । প্রথম জীবনে একবছর ব্যাঙ্কে এবং তিন বছর তরুণ অপেরায় চাকরি করেন । ১৯৫২ থেকে ১৯৬৮ খ্রিষ্টাব্দে পর্যন্ত তিনি ফরওয়ার্ড ব্লকের কাউন্সিলার ছিলেন । মার্কাস স্কোয়ারের অধুনালুপ্ত বঙ্গসাহিত্য সম্মেলনের অন্যতম উদ্যোক্তা হিসাবে তিনি শৌভনিক নাট্যগোষ্ঠীর সাথে ১৯৫৭ সাল থেকে নট নির্দেশক হিসাবে যুক্ত ছিলেন । তার উল্লেখযোগ্য অভিনয় এবং নির্দেশনা - ওথেলো, ঘরে বাইরে, কারাগার, আধে আঁধুরে, স্থানীয় সংবাদ, ভাগলপুরে শরৎচন্দ্র, একাকী সহসা প্রভৃতি । সংসদ বাঙালি চরিতাভিধান - দ্বিতীয় খণ্ডের সংযোজন - সাহিত্য সংসদ
সিমুলিঙ্ক

ম্যাথওয়ার্কসের সিমুলিঙ্ক মাল্টিডোমেইন ডাইনামিক সিষ্টেমের জন্য একটি মডেলিং এবং সিমুলেশন সফটওয়্যার টুল। এটি ম্যাটল্যাবের অন্যান্য অংশের সাথে গভীরভাবে সম্পৃক্ত এবং এটি থেকে ম্যাটল্যাব চালানো যেতে পারে। সির্মুলিঙ্ক কন্ট্রোল সিস্টেম, ডিজিটাল সিগন্যাল প্রোসেসিং-এ মাল্টিডোমেইন সিমুলেশন ও ডিজাইন তৈরীতে ব্যপকভাবে ব্যবহৃত হয়। সিমুলিঙ্কের সাথে ব্যবহারের জন্য ম্যাথওয়ার্কস ও অন্যান্য প্রতিষ্ঠানের তৈরি অনেক সফটওয়্যার ও হার্ডওয়্যার রয়েছে। রিয়েল-টাইম ওয়ার্কশপের মাধ্যমে সিমুলিঙ্ক থেকে সহজে সি কোড তৈরি করা যেতে পারে। এর কোডের দক্ষতা ও ফ্লেক্সিবিলিটি বৃদ্ধির সাথে সাথে বিশেষত এমবেডেড সিষ্টেমের ক্ষেত্রে এটি আরও বেশি জনপ্রিয় হয়ে উঠছে। রিয়েল-টাইম ওয়ার্কশপ এমবেডেড কোডার এমবেডেড সিষ্টেমে ব্যবহার উপযোগী কোড উৎপদনে সম্ভব। এটি একাধিক এমবেডেড টার্গেট সমর্থন করে যথা- ইনফিনিয়ন সি১৬৬, মটোরোলা এমপিসি৫৫৫, মটোরোলা ৬৮এইচসি১২, টিআই সি২০০০, টিআই সি৬০০০। সিমুলিঙ্ক এইচডিএল কোডারের মাধ্যমে সিমুলিঙ্ক ও স্ট্যাটফ্লো থেকে ভিএইচডিএল ও ভেরিলগ কোড প্রস্তুত সম্ভব। ডাটাফ্লো প্রোগ্রামিং স্ট্যাটফ্লো ল্যাব ভিউ "System Requirements and Platform Availability by Product"। mathworks.com। সংগ্রহের তারিখ ২৯ নভেম্বর ২০১৫। [স্থায়ীভাবে অকার্যকর সংযোগ] ম্যাথওয়ার্কসের ওয়েবপেজ সিমপাওয়ারসিস্টেম পারস হোমপেজ
নন্দিনী মুখোপাধ্যায়

নন্দিনী মুখোপাধ্যায় একজন ভারতীয় কম্পিউটার বিজ্ঞানী এবং রাজনীতিবিদ। তিনি ভারতের কলকাতার যাদবপুর বিশ্ববিদ্যালয়ের কম্পিউটার বিজ্ঞান ও প্রকৌশল বিভাগের অধ্যাপক। তিনি প্যারালাল কম্পিউটিং, গ্রিড কম্পিউটিং এবং ওয়্যারলেস সেন্সর নেটওয়ার্ক (ডাব্লুএসএন) এর ক্ষেত্রে গবেষণার সাথে যুক্তরাজ্য ম্যানচেস্টার ইউনাইটেড থেকে পিএইচডি করেছেন। সংসদীয় নির্বাচনে বামফ্রন্টের মনোনীত সিপিআই (এম) প্রার্থী হিসাবে দক্ষিণ কলকাতা লোকসভা নির্বাচনী এলাকা থেকে নন্দিনী মুখোপাধ্যায় প্রতিদ্বন্দ্বীতা করে। কলেজ কলেজে তিনি ভারতের ছাত্র ফেডারেশনের সাথে জড়িত ছিলেন। পরে তিনি বিজ্ঞান ও প্রযুক্তি বিজ্ঞান, প্রযুক্তিবিদ ও প্রযুক্তিবিদ (FOSET) এবং বিজ্ঞান মঞ্চ মাধ্যমে স্বনির্ভরতার আন্দোলনের সাথে যুক্ত হন। তিনি পশ্চিমবঙ্গের ফ্রি সফটওয়্যার মঞ্চের সচিব (এফএসএমডব্লিউবি)। তিনি অল ইন্ডিয়া ডেমোক্রেটিক উইমেনস এসোসিয়েশনে (এডওয়াএ) সক্রিয়, এবং অল ইন্ডিয়া পিস অ্যান্ড সলিডারিটি অর্গানাইজেশন (এআইপিএসও) এর রাষ্ট্র সচিবালয়ের সদস্য। ২০১১ সালে ভানানীপুর বিধানসভা কেন্দ্র থেকে তিনি নির্বাচনে অংশ নেন। গুগল স্কলার দ্বারা সূচীবদ্ধ নন্দিনী মুখোপাধ্যায়ের প্রকাশনাসমূহ টেমপ্লেট:DBLP
লাসিনা ত্রাওরে

লাসিনা শামস্তে সুদিন ফ্রঁক ত্রাওরে (ফরাসি: Lassina Traoré; জন্ম: ১২ জানুয়ারি ২০০১; লাসিনা ত্রাওরে নামে সুপরিচিত) হলেন একজন বুর্কিনাবি পেশাদার ফুটবল খেলোয়াড়। তিনি বর্তমানে ইউক্রেনীয় ক্লাব শাখতার দোনেৎস্ক এবং বুর্কিনা ফাসো জাতীয় দলের হয়ে আক্রমণভাগের খেলোয়াড় হিসেবে খেলেন। তিনি মূলত কেন্দ্রীয় আক্রমণভাগের খেলোয়াড় হিসেবে খেললেও মাঝেমধ্যে ডান পার্শ্বীয় আক্রমণভাগের খেলোয়াড় হিসেবে খেলেন। লাসিনা ২০১৭ সালে বুর্কিনা ফাসোর হয়ে আন্তর্জাতিক পর্যায়ে অভিষেক করেছেন; বুর্কিনা ফাসোর জার্সি গায়ে তিনি এপর্যন্ত ১৭ ম্যাচে ৭টি গোল করেছেন। লাসিনা শামস্তে সুদিন ফ্রঁক ত্রাওরে ২০০১ সালের ১২ই জানুয়ারি তারিখে বুর্কিনা ফাসোর বোবো দিউলাসোতে জন্মগ্রহণ করেছেন এবং সেখানেই তার শৈশব অতিবাহিত করেছেন। ২০১৭ সালের ৪ঠা মে তারিখে, ১৬ বছর, ৩ মাস ও ২২ দিন বয়সে, ডান পায়ে ফুটবল খেলায় পারদর্শী লাসিনা বেনিনের বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে বুর্কিনা ফাসোর হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন; ম্যাচে তিনি ১২ নম্বর জার্সি পরিধান করে ডান পার্শ্বীয় আক্রমণভাগের খেলোয়াড় হিসেবে খেলেছিলেন। ম্যাচটি ১–১ গোলে ড্র করেছিল। বুর্কিনা ফাসোর হয়ে অভিষেকের বছরে লাসিনা সর্বমোট ৪ ম্যাচে ৩টি গোল করেছেন। ৯ ফেব্রুয়ারি ২০২২ পর্যন্ত হালনাগাদকৃত। "Burkina Faso - Benin 1:1 (Friendlies 2017, May)"। worldfootball.net। ৯ ফেব্রুয়ারি ২০২২। সংগ্রহের তারিখ ৯ ফেব্রুয়ারি ২০২২।  "Burkina Faso - Benin, May 4, 2017 - International Friendlies - Match sheet"। Transfermarkt। ৪ মে ২০১৭। সংগ্রহের তারিখ ৯ ফেব্রুয়ারি ২০২২।  Strack-Zimmermann, Benjamin (৪ মে ২০১৭)। "Burkina Faso vs. Benin"। National Football Teams। সংগ্রহের তারিখ ৯ ফেব্রুয়ারি ২০২২।  সকারওয়েতে লাসিনা ত্রাওরে (ইংরেজি) সকারবেসে লাসিনা ত্রাওরে (ইংরেজি) বিডিফুটবলে লাসিনা ত্রাওরে (ইংরেজি) ট্রান্সফারমার্কেটে লাসিনা ত্রাওরে (ইংরেজি) ওয়ার্ল্ডফুটবল.নেটে লাসিনা ত্রাওরে (ইংরেজি) ইএসপিএন এফসিতে লাসিনা ত্রাওরে (ইংরেজি) ন্যাশনাল-ফুটবল-টিমস.কমে লাসিনা ত্রাওরে (ইংরেজি)
রিয়াল মাদ্রিদ বালোনমানো

রিয়াল মাদ্রিদ বালোনমানো ছিলো রিয়াল মাদ্রিদ ফুটবল ক্লাবের হ্যান্ডবল শাখা।১৯৫৯ সালে বিলুপ্ত হওয়ার আগ পর্যন্ত ক্লাবটি সর্বোচ্চ জাতীয় লীগ লিগা অ্যাসোবলে খেলতো। ১৯৫২ সালে প্রতিষ্ঠিত রিয়াল মাদ্রিদ বালোনম্যানো বা রিয়াল মাদ্রিদ বিএমকে স্পেনীয় হ্যান্ডবলের সবচেয়ে কঠিন দল হিসেবে বিবেচনা করা হয়েছিল, যা জাতীয় পর্যায়ে প্রতিদ্বন্দ্বিতা করেছিল। দল ১৯৫২-৫৩ মৌসুমে লিগা অ্যাসোবল (দেশের প্রধান হ্যান্ডবল লিগ) এর শিরোপা জিতেছে। যদিও রিয়াল মাদ্রিদ ধারাবাহিক বছরগুলিতে ভাল প্রদর্শনী দেখায়, ক্লাবটি ১৯৫৯ সালে এই বিভাগটি বন্ধ করার সিদ্ধান্ত নেয়। লিগা অ্যাসোবল (১):১৯৫২–১৯৫৩ http://handballspain2013.com/es/News/Details/595/futbol-balonmano[স্থায়ীভাবে অকার্যকর সংযোগ] FÚTBOL Y BALONMANO, UNA VIEJA RELACIÓN
ডেইনোকক্কাস রেডিওডুরানস

ডেইনোকক্কাস রেডিওডুরানস নামক ব্যাকটেরিয়াম তেজস্ক্রিয় বিকিরণ প্রতিরোধ করে প্রতিকূল পরিস্থিতিকে থাকতে সক্ষম প্রজাতি হিসেবে পরিচিত। এই ব্যাকটেরিয়া তীব্র শীত, খরা অবস্থায় টিকে থাকতে পারে। বহু ধরনের প্রতিকূল পরিস্থিতিতে টিকে থাকতে সক্ষম বলে, এককোষী জগতের সবচেয়ে শক্তিশালী ব্যকটেরিয়া হিসেবে গিনেস বুকে জায়গা করে নিয়েছে। Sarah DeWeerdt। "The World's Toughest Bacterium"।